CELEX: 
Language: sl
Date: 2021-07-05 00:00:00
Title: DELEGIRANA UREDBA KOMISIJE (EU) …/… o spremembi prilog II in IV k Uredbi (EU) 2019/1009 Evropskega parlamenta in Sveta zaradi dodatka oborjenih fosfatnih soli in njihovih derivatov kot kategorije sestavnih materialov v sredstvih za gnojenje EU

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               V skladu s členom 42(1) uredbe o sredstvih za gnojenje (
                  1
               ) se na Komisijo prenese pooblastilo za sprejemanje delegiranih aktov v skladu s členom 44 o spremembi Priloge II zaradi prilagoditve Priloge tehničnemu napredku ter lažjega dostopa do notranjega trga in prostega pretoka sredstev za gnojenje EU, s katerimi bi se lahko na notranjem trgu precej trgovalo in za katera obstajajo znanstveni dokazi, da ne predstavljajo tveganja za zdravje ljudi, živali ali rastlin, varnost ali okolje ter da zagotavljajo agronomsko učinkovitost. Uredba (EU) 2019/1009 razveljavlja Uredbo (ES) št. 2003/2003 (
                  2
               ) in se uporablja od 16. julija 2022.
            
            
               Poleg tega člen 42(2) Uredbe (EU) 2019/1009 Komisijo zavezuje, da po datumu začetka veljavnosti brez nepotrebnega odlašanja oceni struvit, biooglje in proizvode iz pepela (v nadaljnjem besedilu skupaj: materiali STRUBIAS) ter sprejme delegirane akte za vključitev navedenih materialov v Prilogo II, če so zgornja merila v zvezi z znanstvenimi dokazi izpolnjena. 
            
            
               Komisija je tako oceno pripravila na podlagi poročila Skupnega raziskovalnega središča (v nadaljnjem besedilu: JRC) o tehničnih in tržnih pogojih za morebitni pravni okvir za proizvodnjo in dajanje na trg določenih varnih in učinkovitih sredstev za gnojenje, pridobljenih iz materialov STRUBIAS. Poročilo vključuje tehnične predloge o sprejemljivih vhodnih materialih in pogojih obdelave za proizvodne postopke materialov STRUBIAS, zahteve glede kakovosti materialov STRUBIAS in sisteme upravljanja kakovosti. Poročilo vključuje tudi informacije o dodani vrednosti materialov STRUBIAS za prehransko varnost, varnost hrane, varstvo okolja ter sektor gnojil in kmetijski sektor EU.
            
            
               V skladu s členom 42(3) Uredbe (EU) 2019/1009 lahko Komisija na podlagi navedenega člena sprejme delegirane akte za vključitev materialov v Prilogo II k Uredbi, ki po predelavi ne veljajo več za odpadke, samo če pravila predelave iz navedene priloge, sprejeta najpozneje v trenutku vključitve, zagotavljajo, da materiali izpolnjujejo pogoje iz člena 6 Direktive 2008/98/ES (
                  3
               ). Ta delegirana uredba določa postopke predelave oborjenih fosfatnih soli in njihovih derivatov, ki zagotavljajo, da ti izpolnjujejo pogoje iz Direktive 2008/98/ES. Zato je zahteva iz člena 42(3) Uredbe (EU) 2019/1009 izpolnjena. 
            
            
               V zvezi s tem ta delegirana uredba spreminja Prilogo II k Uredbi (EU) 2019/1009, tako da dodaja oborjene fosfatne soli in njihove derivate kot novo kategorijo sestavnih materialov, in Prilogo IV k Uredbi, tako da vzpostavlja pravni okvir za ustrezno ugotavljanje skladnosti sredstev za gnojenje EU, ki vsebujejo oborjene fosfatne soli in njihove derivate.
            
            
            
               2.POSVETOVANJA PRED SPREJETJEM AKTA
            
            
               V skladu s členom 44(4) Uredbe (EU) 2019/1009 so bila v skladu s pravili Medinstitucionalnega sporazuma o boljši pripravi zakonodaje z dne 13. aprila 2016
                  4
                v okviru strokovne skupine Komisije za sredstva za gnojenje (E01320) opravljena posvetovanja s strokovnjaki, ki jih imenujejo države članice.
            
            
               Podrobnosti o teh posvetovanjih so na voljo v zapisnikih sestankov z dne 7. novembra 2019 in 24. novembra 2020 ter v različnih dokumentih o stališčih zainteresiranih deležnikov, ki so javno dostopni na spletni strani CIRCABC skupine na naslednji povezavi:
            
            
               
                  https://circabc.europa.eu/ui/group/36ec94c7-575b-44dc-a6e9-4ace02907f2f/library/b8e01334-4d39-445d-bf4e-589356d55b1f
               
               . 
            
            
               Države članice in zainteresirani deležniki so v veliki meri podprli sprejetje te delegirane uredbe.
            
            
               Osnutek delegirane uredbe je bil objavljen na portalu za boljše pravno urejanje, da bi se zbrale povratne informacije. Ducat prejetih prispevkov osnutek v veliki meri podpira. Vendar so bili izraženi pomisleki glede nekaterih zahtev za vhodne materiale in njihove metode obdelave ter glede nekaterih zahtev za izhodni material (oborjene fosfatne soli in njihovi derivati ali sredstva za gnojenje EU, ki vsebujejo take materiale). 
            
            
               Kar zadeva vhodne materiale, je bil glavni pomislek ta, da se glede na izčrpen seznam ne bi izkoristila možnost predelave pomembnih tokov odpadkov (zlasti blato iz živilskopredelovalne industrije, blato iz odpadnih voda pri predelavi živil, odpadne vode pri predelavi kovin). 
            
            
               Izčrpen seznam vhodnih materialov je ključni element pri določanju meril za varnost in agronomsko učinkovitost oborjenih fosfatnih soli in njihovih derivatov. Navedeni seznam vključuje tokove odpadkov, za katere obstaja dovolj informacij o morebitnih tveganjih in varnostnih parametrih, ki bi jih bilo treba preveriti. Zato na ta seznam ni mogoče vključiti blata iz kovinske industrije brez dodatne podrobne analize, podobne tisti, ki jo je JRC izvedel za predlagane vhodne materiale. 
            
            
               Seznam vključuje blato iz predelave živil, skupaj z odpadno vodo. Besedilo je spremenjeno tako, da se izrecno sklicuje tudi na ta vhodni material. 
            
            
               Kar zadeva pogoje obdelave, je bilo v povratnih informacijah javnosti navedeno, da obetavne tehnologije ne bodo vključene v stvarno področje uporabe harmonizacijskih pravil (zlasti hidrotermalno uplinjanje). 
            
            
               Glede na neobvezno harmonizacijo na področju sredstev za gnojenje, ki omogoča soobstoj uredbe o sredstvih za gnojenje z nacionalnimi pravili, se pričakuje, da nekateri postopki, ki se urejajo na nacionalni ravni, niso zajeti v harmonizacijskih pravilih in obratno. S to uredbo naj bi se zajeli tisti materiali, s katerimi bi se lahko na notranjem trgu precej trgovalo in za katere zanesljivi znanstveni podatki potrjujejo njihovo varnost in agronomsko učinkovitost. 
            
         
         
            
               Kar zadeva zahteve za izhodne materiale, so bili predloženi različni predlogi, kot so povečanje najvišje vsebnosti organskega ogljika, zmanjšanje najmanjše vsebnosti fosforjevega pentoksida, odprava mejne vrednosti za železo ali sklicevanje na jajčeca Ascaris, ki so sposobna preživeti (in ne na katera koli jajčeca, kot je navedeno v besedilu). 
            
            
               Vse zahteve iz te uredbe so bile predlagane na podlagi podrobne ocene JRC, ki je vključena v poročilo. Glavni cilj je zagotoviti, da oborjene fosfatne soli in njihovi derivati ne predstavljajo tveganja za zdravje ljudi, živali in rastlin ter za varnost in okolje. 
            
            
               Kar zadeva sklicevanje samo na jajčeca Ascaris, ki so sposobna preživeti, je to dejansko namerno in besedilo je ustrezno pojasnjeno. Pomislek se nanaša na oblike, sposobne preživetja, ki so običajno zaznane med merilnimi postopki.
            
            
               Osnutek delegirane uredbe je bil priglašen tudi na podlagi člena 2(9)(2) Sporazuma o tehničnih ovirah v trgovini. Pripomb ni bilo. 
            
            
            
               3.PRAVNI ELEMENTI DELEGIRANEGA AKTA
            
            
               Pravni akt spreminja Uredbo (EU) 2019/1009. Pravna podlaga tega delegiranega akta je člen 42(1) Uredbe (EU) 2019/1009.
            
            
               DELEGIRANA UREDBA KOMISIJE (EU) …/…
            
            
               z dne 5.7.2021
            
            
               o spremembi prilog II in IV k Uredbi (EU) 2019/1009 Evropskega parlamenta in Sveta zaradi dodatka oborjenih fosfatnih soli in njihovih derivatov kot kategorije sestavnih materialov v sredstvih za gnojenje EU 
               
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2019/1009 Evropskega parlamenta in Sveta z dne 5. junija 2019 o določitvi pravil o omogočanju dostopnosti sredstev za gnojenje EU na trgu, spremembi uredb (ES) št. 1069/2009 in (ES) št. 1107/2009 ter razveljavitvi Uredbe (ES) št. 2003/2003(
                  5
               ) in zlasti člena 42(1) Uredbe,
            
            
               ob upoštevanju naslednjega:
            
            
               (1)Uredba (EU) 2019/1009 določa pravila o omogočanju dostopnosti sredstev za gnojenje EU na trgu. Sredstva za gnojenje EU vsebujejo sestavne materiale ene ali več kategorij iz Priloge II k navedeni uredbi. 
            
            
               (2)Člen 42(2) Uredbe (EU) 2019/1009 v povezavi s točko (b) prvega pododstavka člena 42(1) navedene uredbe od Komisije zahteva, da po 15. juliju 2019 brez nepotrebnega odlašanja oceni struvit in ga vključi v Prilogo II k navedeni uredbi, če je v navedeni oceni ugotovljeno, da sredstva za gnojenje EU, ki vsebujejo navedeni material, ne predstavljajo tveganja za zdravje ljudi, živali ali rastlin, za varnost ali okolje ter zagotavljajo agronomsko učinkovitost.
            
            
               (3)Struvit je lahko odpadek in lahko v skladu s členom 19 Uredbe (EU) 2019/1009 preneha biti odpadek, če ga vsebuje skladno sredstvo za gnojenje EU. V skladu s členom 42(3) navedene uredbe v povezavi s členom 6 Direktive 2008/98/ES Evropskega parlamenta in Sveta(
                  6
               ) lahko zato Komisija v Prilogo II k Uredbi (EU) 2019/1009 vključi struvit le, če pravila predelave iz navedene priloge zagotavljajo, da se material uporablja za specifične namene, da zanj obstaja trg ali povpraševanje in da njegova uporaba ne bo povzročila splošnega škodljivega vpliva na okolje in zdravje ljudi.
            
            
               (4)Skupno raziskovalno središče Komisije (v nadaljnjem besedilu: JRC) je pred pričakovanim sprejetjem Uredbe (EU) 2019/1009 začelo ocenjevanje struvita in ga zaključilo leta 2019. Med ocenjevanjem se je področje uporabe razširilo zaradi vključitve širokega spektra oborjenih fosfatnih soli in njihovih derivatov. 
            
            
               (5)V poročilu JRC o oceni (
                  7
               ) je ugotovljeno, da oborjene fosfatne soli in njihovi derivati, če so proizvedeni v skladu s pravili predelave, predlaganimi v poročilu, rastlinam zagotavljajo hranila ali izboljšujejo njihovo hranilno učinkovitost in s tem zagotavljajo agronomsko učinkovitost.
            
         
         
            
               (6)V poročilu JRC o oceni je nadalje ugotovljeno, da obstaja povpraševanje na trgu po oborjenih fosfatnih soleh in njihovih derivatih, ki se povečuje, ter da se bodo ti materiali verjetno v evropskem kmetijstvu uporabljali za zagotavljanje vnosa hranil. Poleg tega je v poročilu navedeno, da uporaba oborjenih fosfatnih soli in njihovih derivatov, proizvedenih v skladu s pravili predelave, predlaganimi v poročilu, na splošno ne vpliva škodljivo na okolje ali zdravje ljudi. 
            
            
               (7)Pravila predelave, predlagana v poročilu JRC o oceni, vključujejo ukrepe za omejitev tveganja recikliranja ali proizvodnje onesnaževal, kot so oblikovanje izčrpnega seznama sprejemljivih vhodnih materialov in izključitev na primer mešanih komunalnih odpadkov ter določitev posebnih pogojev obdelave in zahtev glede kakovosti proizvodov. V navedenem poročilu o oceni je tudi ugotovljeno, da bi morala pravila za ugotavljanje skladnosti, ki se uporabljajo za sredstva za gnojenje, ki vsebujejo oborjene fosfatne soli in njihove derivate, vključevati sistem kakovosti, ki ga oceni in odobri priglašeni organ. 
            
            
               (8)Na podlagi navedenega Komisija ugotavlja, da oborjene fosfatne soli in njihovi derivati, če so proizvedeni v skladu s pravili predelave, predlaganimi v poročilu JRC o oceni, zagotavljajo agronomsko učinkovitost v smislu točke (b)(ii) prvega pododstavka člena 42(1) Uredbe (EU) 2019/1009. Poleg tega izpolnjujejo merila iz člena 6 Direktive 2008/98/ES. Prav tako pa tudi ugotavlja, da če so na splošno skladni z drugimi zahtevami iz Uredbe (EU) 2019/1009, zlasti pa z zahtevami iz Priloge I k navedeni uredbi, ne bi pomenili tveganja za zdravje ljudi, živali ali rastlin, za varnost ali okolje v smislu točke (b)(i) prvega pododstavka člena 42(1) Uredbe (EU) 2019/1009. Zato bi bilo treba oborjene fosfatne soli in njihove derivate vključiti v Prilogo II k Uredbi (EU) 2019/1009 ob upoštevanju navedenih pravil predelave.
            
            
               (9)Zlasti bi se morali živalski stranski proizvodi ali pridobljeni proizvodi v smislu Uredbe (ES) št. 1069/2009 Evropskega parlamenta in Sveta (
                  8
               ) dovoliti kot vhodne snovi za oborjene fosfatne soli in njihove derivate, ki jih ureja Uredba (EU) 2019/1009, samo če in kadar so bile določene njihove končne točke v proizvodni verigi v skladu s tretjim pododstavkom člena 5(2) Uredbe (ES) št. 1069/2009 in bodo dosežene najpozneje do konca proizvodnega postopka sredstva za gnojenje EU, ki vsebuje oborjene fosfatne soli ali njihove derivate. 
            
            
               (10)Glede na to, da se oborjene fosfatne soli in njihovi derivati lahko štejejo za predelane odpadke ali stranske proizvode v smislu Direktive 2008/98/ES, bi bilo treba v skladu s tretjim pododstavkom člena 42(1) Uredbe (EU) 2019/1009 take materiale izključiti iz kategorij sestavnih materialov 1 in 11 iz Priloge II k navedeni uredbi. 
            
            
               (11)Kadar sredstva za gnojenje vsebujejo oborjene fosfatne soli in njihove derivate, je pomembno zagotoviti, da se zanje izvede ustrezen postopek ugotavljanja skladnosti, vključno s sistemom kakovosti, ki ga oceni in odobri priglašeni organ. Zato je treba spremeniti Prilogo IV k Uredbi (EU) 2019/1009, da se določi postopek ugotavljanja skladnosti, primeren za taka sredstva za gnojenje.
            
            
               (12)Ker se morajo zahteve iz Priloge II k Uredbi (EU) 2019/1009 in postopki ugotavljanja skladnosti iz Priloge IV k navedeni uredbi uporabljati od 16. julija 2022, je treba začetek uporabe te uredbe preložiti na isti datum – 
            
            
            
               SPREJELA NASLEDNJO UREDBO:
            
            
               Člen 1
            
            
               Uredba (EU) 2019/1009 se spremeni:
            
            
               (1)Priloga II se spremeni v skladu s Prilogo I k tej uredbi;
            
            
               (2)Priloga IV se spremeni v skladu s Prilogo II k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Uporablja se od 16. julija 2022.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 5.7.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Uredba (EU) 2019/1009 Evropskega parlamenta in Sveta z dne 5. junija 2019 o določitvi pravil o omogočanju dostopnosti sredstev za gnojenje EU na trgu, spremembi uredb (ES) št. 1069/2009 in (ES) št. 1107/2009 ter razveljavitvi Uredbe (ES) št. 2003/2003 (UL L 170, 25.6.2019, str. 1).
               
               
                  
                     (2)
                  
                        Uredba (ES) št. 2003/2003 Evropskega parlamenta in Sveta z dne 13. oktobra 2003 o gnojilih (UL L 304, 21.11.2003, str. 1).
               
               
                  
                     (3)
                  
                        Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
               
               
                  
                     (4)
                  
                        UL L 123, 12.5.2016, str. 1.
               
               
                  
                     (5)
                  
                        UL L 170, 25.6.2019, str. 1. 
               
               
                  
                     (6)
                  
                        Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
               
               
                  
                     (7)
                  
                        Huygens D., Saveyn H. G. M., Tonini D., Eder P., Delgado Sancho L., „Technical proposals for selected newfertilising materials under the Fertilising Products Regulation (Regulation (EU) 2019/1009) - Process and quality criteria, and assessment of environmental and market impacts for precipitated phosphate salts & derivates, thermal oxidation materials & derivates and pyrolysis & gasification materials“, EUR 29841 EN, Urad za publikacije Evropske unije, Luxembourg, 2019, ISBN 978-92-76-09888-1, doi:10.2760/186684, JRC117856.
               
               
                  
                     (8)
                  
                        Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (UL L 300, 14.11.2009, str. 1).
               
            
      
    ---documentbreak--- 
      
         
         
            
               PRILOGA I
            
            
               Priloga II k Uredbi (EU) 2019/1009 se spremeni:
            
            
               (1)v delu I se doda naslednja točka:
            
            
               „KSM 12: Oborjene fosfatne soli in njihovi derivati“.
            
            
               (2)Del II se spremeni:
            
            
               (a) točka 1 v KSM 1 se spremeni: 
            
            
               (i)v podtočki (g) se črta „ali“;
            
            
               (ii)v podtočki (h) se „.“ nadomesti z „ali“;
            
            
               (iii)doda se naslednja podtočka (i):
            
            
               „(i) oborjenih fosfatnih soli ali njihovih derivatov, ki se predelajo iz odpadkov ali so stranski proizvodi v smislu Direktive 2008/98/ES;“;
            
            
               (b)točka 1 v KSM 11 se spremeni:
            
            
               (i)v podtočki (c) se črta „ali“;
            
            
               (ii)v podtočki (d) se „.“ nadomesti z „ali“;
            
            
               (iii)doda se naslednja podtočka (e):
            
            
               „(e) 
                     oborjenih fosfatnih soli ali njihovih derivatov, ki se predelajo iz odpadkov ali so stranski proizvodi v smislu Direktive 2008/98/ES;“.
            
            
               (c)Doda se naslednja točka KSM 12:
            
            
               „KSM 12: OBORJENE FOSFATNE SOLI IN NJIHOVI DERIVATI
            
            
               1.Sredstvo za gnojenje EU lahko vsebuje oborjene fosfatne soli, pridobljene z obarjanjem izključno enega ali več naslednjih vhodnih materialov:
            
            
               (a)odpadnih voda in blata iz komunalnih čistilnih naprav, razen živalskih stranskih proizvodov ali pridobljenih proizvodov s področja uporabe Uredbe (ES) št. 1069/2009;
            
         
         
            
               (b)odpadnih voda in blata iz predelave hrane, pijače, hrane za hišne živali, živalske krme ali mlečnih proizvodov, ki niso živalski stranski proizvodi ali pridobljeni proizvodi s področja uporabe Uredbe (ES) št. 1069/2009, razen če so faze predelave vključevale stik z biocidnimi proizvodi v smislu točke (a) člena 3(1) Uredbe (EU) št. 528/2012 Evropskega parlamenta in Sveta (*), z izjemo tistih, ki so opredeljeni kot vrsta proizvodov 4 glavne skupine 1 iz Priloge V k navedeni uredbi; 
            
            
               (c)bioloških odpadkov v smislu točke 4 člena 3 Direktive 2008/98/ES, ki nastanejo pri ločenem zbiranju bioloških odpadkov pri viru, razen živalskih stranskih proizvodov ali pridobljenih proizvodov s področja uporabe Uredbe (ES) št. 1069/2009;
            
            
               (d)ostankov iz predelave v smislu točke (t) člena 2 Direktive 2009/28/ES Evropskega parlamenta in Sveta(**) pri proizvodnji bioetanola in biodizla, pridobljenih iz materialov iz podtočk (b), (c) in (e) te točke;
            
            
               (e)živih ali mrtvih organizmov ali njihovih delov, nepredelanih ali predelanih le na ročen, mehanski ali gravitacijski način, z raztapljanjem v vodi, s flotacijo, z vodno ekstrakcijo, s parno destilacijo ali segrevanjem, izključno z namenom, da se odstrani voda, ali izločenih iz zraka na kakršen koli način, razen (***):
            
            
               –materialov, ki izvirajo iz mešanih komunalnih odpadkov,
            
            
               –blata iz čistilnih naprav, industrijskega blata ali mulja iz rečnih strug;
            
            
               –živalskih stranskih proizvodov ali pridobljenih proizvodov s področja uporabe Uredbe (ES) št. 1069/2009;
            
            
               (f)snovi in zmesi, razen (***):
            
            
               –tistih iz podtočk (a) do (e),
            
            
               –odpadkov v smislu člena 3(1) Direktive 2008/98/ES;
            
            
               –snovi ali zmesi, ki so prenehale biti odpadki v eni ali več državah članicah na podlagi nacionalnih ukrepov za prenos člena 6 Direktive 2008/98/ES;
            
            
               –snovi, pridobljenih iz predhodnih sestavin, ki so prenehale biti odpadki v eni ali več državah članicah na podlagi nacionalnih ukrepov za prenos člena 6 Direktive 2008/98/ES, ali zmesi, ki vsebujejo takšne snovi;
            
            
               –biološko nerazgradljivih polimerov,
            
            
               –živalskih stranskih proizvodov ali pridobljenih proizvodov s področja uporabe Uredbe (ES) št. 1069/2009.
            
            
               Poleg tega se oborjene fosfatne soli pridobivajo z obarjanjem katerega koli vhodnega materiala iz podtočk (a) do (f) ali kombinacije teh materialov, predelanih na ročen, mehanski ali gravitacijski način, s frakcioniranjem na tekoče in trdne delce z uporabo biorazgradljivih polimerov, z raztapljanjem v vodi, flotacijo, vodno ekstrakcijo, parno destilacijo ali segrevanjem izključno z namenom, da se odstrani voda, termično hidrolizo, anaerobno razgradnjo ali kompostiranjem. Temperatura pri takih postopkih se ne dvigne nad 275 °C.
            
            
               2.Postopek obarjanja poteka v nadzorovanih pogojih v reaktorju. Poleg tega se uporabljajo samo vhodni materiali, ki niso kontaminirani z drugimi tokovi materialov, ali vhodni materiali, razen živalskih stranskih proizvodov ali pridobljenih proizvodov s področja uporabe Uredbe (ES) št. 1069/2009, ki so bili enkrat nenamerno kontaminirani z drugimi tokovi materialov, zaradi česar je bila ugotovljena prisotnost eksogenih spojin le v sledeh.
            
            
               V obratu, kjer poteka obarjanje, se po postopku obarjanja, tudi med shranjevanjem, prepreči fizični stik med vhodnimi in izhodnimi materiali.
            
            
               3.Oborjene fosfatne soli vsebujejo:
            
            
               (a)najnižjo vsebnost fosforjevega pentoksida (P2O5) v višini 16 % vsebnosti suhe snovi;
            
            
               (b)najvišjo vsebnost organskega ogljika (Corg) v višini 3 % vsebnosti suhe snovi;
            
         
         
            
               (c)ne več kot 3 g/kg suhe snovi makroskopskih nečistot nad 2 mm v kateri koli izmed naslednjih oblik: organske snovi, steklo, kamni, kovina in plastična masa;
            
            
               (d)ne več kot 5 g/kg suhe snovi vsote makroskopskih nečistot iz podtočke (c). 
            
            
               4.Sredstvo za gnojenje EU lahko vsebuje derivate oborjenih fosfatnih soli, pridobljene z eno ali več kemičnimi proizvodnimi postopki, pri katerih se sproži reakcija oborjenih fosfatnih soli z materiali iz podtočke 1(f), ki se porabijo ali uporabljajo v kemični obdelavi. 
            
            
               Postopek pridobivanja derivatov se izvede tako, da se namenoma spremeni kemijska sestava oborjenih fosfatnih soli.
            
            
               5.Oborjene fosfatne soli, ki se uporabljajo za derivate, so v skladu s točkami 1, 2 in 3. 
            
            
               6.Ne glede na točko 1 lahko sredstvo za gnojenje EU vsebuje oborjene fosfatne soli, pridobljene z obarjanjem snovi kategorije 2 ali kategorije 3 ali iz njih pridobljenih proizvodov, v skladu s pogoji iz člena 32(1) in (2) Uredbe (ES) št. 1069/2009 ter ukrepi iz člena 32(3) navedene uredbe, samostojno ali zmešane z vhodnimi snovmi iz točke 1, če sta izpolnjena oba naslednja pogoja:
            
            
               (a)v skladu s tretjim pododstavkom člena 5(2) Uredbe (ES) št. 1069/2009 je bila določena končna točka v proizvodni verigi;
            
            
               (b)pogoji iz točk 2 in 3 so izpolnjeni.
            
            
               Sredstvo za gnojenje EU lahko vsebuje tudi derivate iz takih oborjenih fosfatnih soli, pridobljene v skladu s pogoji iz točke 4.
            
            
               7.V obratu, kjer poteka obarjanje, se proizvodne linije za predelavo vhodnih materialov, dovoljenih za oborjene fosfatne soli in njihove derivate, določenih v točkah 1, 4 in 6, jasno ločijo od proizvodnih linij za predelavo drugih vhodnih materialov.  
            
            
               8.Kadar za FKS sredstva za gnojenje EU, ki vsebuje oborjene fosfatne soli ali njihove derivate ali oboje oziroma je iz njih sestavljeno, v Prilogi I ni zahtev glede patogenov Salmonella spp., Escherichia coli ali Enterococcaceae, ti patogeni ne presegajo mejnih vrednosti iz naslednje tabele:
            
            
                     
                        Mikroorganizmi, 
                           ki se testirajo
                     
                  
                  
                     
                        Načrti 
                           vzorčenja
                     
                  
                  
                     
                        Mejna vrednost
                     
                  
               
                     
                  
                  
                     
                        n
                     
                  
                  
                     
                        c
                     
                  
                  
                     
                        m
                     
                  
                  
                     
                        M
                     
                  
               
                     
                        Salmonella spp.
                     
                  
                  
                     
                        5
                     
                  
                  
                     
                        0
                     
                  
                  
                     
                        0
                     
                  
                  
                     
                        odsotnost v 25 g ali 25 ml
                     
                  
               
                     
                        Escherichia coli  
                           ali 
                        Enterococcaceae
                     
                  
                  
                     
                        5
                     
                  
                  
                     
                        5
                     
                  
                  
                     
                        0
                     
                  
                  
                     
                        1 000 v 1 g ali 1 ml
                     
                  
               
               pri čemer je: 
            
            
               n = število vzorcev, ki se testirajo, 
            
            
               c = število vzorcev, pri katerih število bakterij, izraženo v CFU, znaša od m do M,
            
            
               m = zgornja mejna vrednost, pri kateri število bakterij, izraženo v CFU, še velja za zadovoljivo,
            
            
               M = najvišja vrednost števila bakterij, izraženega v CFU.
            
            
               9.Patogeni v sredstvu za gnojenje EU, ki vsebuje oborjene fosfatne soli, pridobljene iz materialov iz podtočke 1(a), ali derivate takšnih oborjenih fosfatnih soli ali oboje oziroma je sestavljeno iz njih, ne presegajo mejnih vrednosti iz naslednje tabele:
            
            
                     
                        Mikroorganizmi, ki se testirajo
                     
                  
                  
                     
                        Načrti vzorčenja
                     
                  
                  
                     
                        Mejna vrednost
                     
                  
               
                     
                  
                  
                     
                        n
                     
                  
                  
                     
                        c
                     
                  
                  
                     
                        m
                     
                  
                  
                     
                        M
                     
                  
               
                     
                        Clostridium perfringens
                     
                  
                  
                     
                        5
                     
                  
                  
                     
                        5
                     
                  
                  
                     
                        0
                     
                  
                  
                     
                        100 CFU v 1 g ali 1 ml
                     
                  
               
                     
                        jajčeca Ascaris sp., sposobna preživeti
                     
                  
                  
                     
                        5
                     
                  
                  
                     
                        0
                     
                  
                  
                     
                        0
                     
                  
                  
                     
                        odsotnost v 25 g ali 25 ml
                     
                  
               
               pri čemer je: 
            
         
         
            
               n = število vzorcev, ki se testirajo,
            
            
               c = število vzorcev, pri katerih število bakterij, izraženo v CFU, znaša od m do M,
            
            
               m = zgornja mejna vrednost, pri kateri število bakterij, izraženo v CFU, še velja za zadovoljivo,
            
            
               M = najvišja vrednost števila bakterij, izraženega v CFU.
            
            
               10.Zahteve iz točk (8) in (9) ter zahteve za Salmonella spp., Escherichia coli ali Enterococcaceae, določene v ustrezni FKS sredstva za gnojenje EU, ki je sestavljeno samo iz oborjenih fosfatnih soli ali njihovih derivatov ali obojega, se ne uporabljajo, če so bile navedene oborjene fosfatne soli ali vsi biogeni vhodni materiali, uporabljeni v postopku obarjanja, obdelani po enem od naslednjih postopkov:
            
            
               (a)sterilizacija pod pritiskom s segrevanjem na temperaturo v jedru nad 133 °C najmanj 20 minut pri absolutnem tlaku najmanj 3 bare, pri čemer je tlak treba doseči z odvajanjem vsega zraka iz sterilizacijske komore in zamenjavo zraka s paro („nasičena para“);
            
            
               (b)obdelava v enoti za pasterizacijo ali higienizacijo, pri čemer je vsaj za eno uro dosežena temperatura 70 °C.
            
            
               11.Oborjene fosfatne soli, pridobljene iz materialov iz podtočke 1(a), in derivati, pridobljeni iz takih oborjenih fosfatnih soli, ne vsebujejo več kot 6 mg PAO16 (****) na 1 kg suhe snovi
            
            
               12.Vsota aluminija (Al) in železa (Fe) v oborjenih fosfatnih soleh ali njihovih derivatih ne presega 10 % suhe snovi oborjenih fosfatnih soli ali njihovih derivatov. 
            
            
               13.Oborjene fosfatne soli ali njihovi derivati so registrirani v skladu z Uredbo (ES) št. 1907/2006 v dokumentaciji, ki vsebuje:
            
            
               (a)informacije, določene v prilogah VI, VII in VIII k Uredbi (ES) št. 1907/2006; in
            
            
               (b)poročilo o kemijski varnosti v skladu s členom 14 Uredbe (ES) št. 1907/2006, ki pokriva uporabo sredstva za gnojenje, 
            
            
                razen če je snov izrecno zajeta v eni od izjem, za katere registracija ni obvezna, kakor je določeno v Prilogi IV k Uredbi (ES) št. 1907/2006 ali v točki 6, 7, 8 ali 9 Priloge V k navedeni uredbi.
            
            
               14.Za namene točk 3, 11 in 12 se suha snov oborjenih fosfatnih soli in njihovih derivatov meri z vakuumskim sušenjem pri 40 °C do konstantne teže, da se prepreči izguba kristalno vezane vode.
            
            
            
               *
                     Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).
            
            
               **
                     Direktiva 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (UL L 140, 5.6.2009, str. 16).
            
            
               ***
                     Izključitev vhodnega materiala iz ene podtočke ne pomeni, da ta material ne bi mogel biti vhodni material na podlagi druge podtočke.
            
            
               ****
                     Vsota naftalena, acenaftilena, acenaftena, fluorena, fenantrena, antracena, fluorantena, pirena, benzo[a]antracena, krizena, benzo[b]fluorantena, benzo[k]fluorantena, benzo[a]pirena, indeno[1,2,3-cd]pirena, dibenzo[a,h]antracena in benzo[ghi]perilena.“
            
            
         
         
            
               PRILOGA II
            
            
               V delu II Priloge IV k Uredbi (EU) 2019/1009 se modul D1 (Zagotavljanje kakovosti proizvodnega postopka) spremeni:
            
            
               (1)v točki 2.2 se podtočka (d) nadomesti z naslednjim:
            
            
               „(d)
                     skice, načrte, opise in razlage, ki so potrebni za razumevanje proizvodnega procesa sredstva za gnojenje EU, in v zvezi z materiali, ki spadajo v KSM 3, 5 in 12, kakor so opredeljene v Prilogi II, pa tudi pisni opis in diagram proizvodnega postopka, v katerih se jasno opredeli vsaka obdelava, posoda in prostor za shranjevanje;“.
            
            
               (2)Uvodno besedilo v točki 5.1.1.1 se nadomesti z naslednjim:
            
            
               „5.1.1.1 Za materiale, ki spadajo v KSM 3, 5 in 12, kot so opredeljene v Prilogi II, višje vodstvo proizvodne organizacije:“.
            
            
               (3)Točka 5.1.2.1 se nadomesti z naslednjim:
            
            
               „5.1.2.1 Za materiale, ki spadajo v KSM 3, 5 in 12, kakor so opredeljene v Prilogi II, sistem kakovosti zagotovi skladnost z zahtevami, določenimi v navedeni prilogi.“.
            
            
               (4)Točka 5.1.3.1 se spremeni:
            
            
               (a)uvodno besedilo se nadomesti z naslednjim:
            
            
               „5.1.3.1 Pregledi in testi za materiale, ki spadajo v KSM 3, 5 in 12, kakor so opredeljene v Prilogi II, vsebujejo naslednje elemente:“.
            
            
               (b)Podtočki (b) in (c) se nadomestita z naslednjim:
            
            
               „(b) usposobljeno osebje opravi vizualni pregled vsake pošiljke vhodnih materialov in preveri skladnost s specifikacijami za vhodne materiale iz KSM 3, 5 in 12, določene v Prilogi II;
            
            
               (c) proizvajalec zavrne vsako pošiljko katerega koli vhodnega materiala, kadar se pri vizualnem pregledu pojavi kakršen koli sum na kaj od naslednjega: 
            
            
               –prisotnost nevarnih ali škodljivih snovi za proces ali za kakovost končnega sredstva za gnojenje EU, 
            
            
               –nezdružljivost s specifikacijami iz KSM 3, 5 in 12 iz Priloge II, zlasti s prisotnostjo plastične mase, ki vodi k preseganju mejne vrednosti makroskopskih nečistot;“.
            
            
               (c)Podtočka (e) se nadomesti z naslednjim:
            
            
               „(e) pri izhodnih materialih se odvzamejo vzorci, da se preveri njihova skladnost s specifikacijami iz KSM 3, 5 in 12, kot so opredeljene v Prilogi II, ter da lastnosti izhodnega materiala ne ogrožajo skladnosti sredstva za gnojenje EU z ustreznimi zahtevami iz Priloge I;“.
            
            
               (d)V točki (f) se uvodno besedilo nadomesti z naslednjim:
            
            
               „(f)
                     pri materialih, ki spadajo v KSM 3 in 5, se vzorci izhodnih materialov redno odvzamejo vsaj z naslednjo pogostostjo:“.
            
         
         
            
               (e)Vstavita se naslednji podtočki:
            
            
               „(fa) pri materialih, ki spadajo v KSM 12, se vzorci izhodnih materialov odvzamejo vsaj z naslednjo privzeto pogostostjo ali prej, kot je predvideno, če je to potrebno zaradi katere koli pomembne spremembe, ki bi lahko vplivala na kakovost sredstva za gnojenje EU:
            
            
            
                     
                        Letni vnos (v tonah) 
                     
                  
                  
                     
                        Vzorci/leto
                     
                  
               
                     
                        ≤ 3 000
                     
                  
                  
                     
                        4
                     
                  
               
                     
                        3 001–10 000
                     
                  
                  
                     
                        8
                     
                  
               
                     
                        10 001–20 000
                     
                  
                  
                     
                        12
                     
                  
               
                     
                        20 001–40 000
                     
                  
                  
                     
                        16
                     
                  
               
                     
                        40 001–60 000
                     
                  
                  
                     
                        20
                     
                  
               
                     
                        60 001–80 000
                     
                  
                  
                     
                        24
                     
                  
               
                     
                        80 001–100 000
                     
                  
                  
                     
                        28
                     
                  
               
                     
                        100 001–120 000
                     
                  
                  
                     
                        32
                     
                  
               
                     
                        120 001–140 000
                     
                  
                  
                     
                        36
                     
                  
               
                     
                        140 001–160 000
                     
                  
                  
                     
                        40
                     
                  
               
                     
                        160 001–180 000
                     
                  
                  
                     
                        44
                     
                  
               
                     
                        > 180 000
                     
                  
                  
                     
                        48
                     
                  
               
            
               Proizvajalci lahko zmanjšajo privzeto pogostost testiranja onesnaževal, kot je navedena zgoraj, tako da upoštevajo porazdelitev preteklih vzorcev. Po minimalnem obdobju spremljanja, ki traja eno leto, in najmanj 10 vzorcih, ki dokazujejo skladnost z zahtevami iz prilog I in II, lahko proizvajalec zmanjša privzeto pogostost vzorčenja za zadevni parameter za faktor 2, če je najvišja raven onesnaževal, zabeležena pri zadnjih 10 vzorcih, nižja od polovice mejne vrednosti za zadevni parameter iz prilog I in II;
            
            
               (fb) pri materialih, ki spadajo v KSM 12, se vsaki seriji ali delu proizvodnje dodeli edinstvena oznaka za namene vodenja kakovosti. Najmanj en vzorec na 3 000 ton teh materialov ali en vzorec na dva meseca, kar koli nastopi prej, se hrani v dobrem stanju najmanj dve leti;“.
            
            
               (f)V podtočki (g)(iii) se „.“ nadomesti z „;“ in doda se naslednja podtočka (iv):
            
            
               „(iv) pri materialih, ki spadajo v KSM 12, opravi meritev vzorcev za hrambo iz podtočke (fb) in sprejme potrebne popravne ukrepe za preprečitev morebitnega nadaljnjega prevoza in uporabe navedenega materiala.“.
            
            
               (5)V točki 5.1.4.1 se uvodno besedilo nadomesti z naslednjim:
            
            
               „5.1.4.1
                     Evidence kakovosti za materiale, ki spadajo v KSM 3, 5 in 12, kakor so opredeljene v Prilogi II, izkazujejo, da se izvaja dejanski nadzor vhodnih materialov, proizvodnje, shranjevanja ter skladnosti vhodnih in izhodnih materialov z ustreznimi zahtevami iz te uredbe. Vsak dokument je čitljiv in na voljo na njegovem ustreznem mestu uporabe; vse zastarele različice se takoj odstranijo z vseh mest uporabe ali se vsaj označijo kot zastarele. Dokumentacija o upravljanju kakovosti vsebuje vsaj naslednje informacije:“. 
            
            
               (6)V točki 5.1.5.1 se uvodno besedilo nadomesti z naslednjim:
            
            
               „5.1.5.1
                     Proizvajalec glede materialov, ki spadajo v KSM 3, 5 in 12, kakor so opredeljene v Prilogi II, pripravi program letne notranje revizije za preverjanje skladnosti s sistemom kakovosti, ki zajema naslednje:“.
            
            
               (7)Točka 6.3.2 se nadomesti z naslednjim:
            
            
               „6.3.2
                     Priglašeni organ za materiale, ki spadajo v KSM 3, 5 in 12, kakor so opredeljene v Prilogi II, med vsako revizijo odvzame in analizira vzorce izhodnih materialov, te revizije pa opravi z naslednjo pogostostjo:
            
            
               (a)v prvem letu nadzora zadevnega obrata, ki ga opravi priglašeni organ: enako pogosto kot pogostost vzorčenja, ki je navedena v tabeli iz točke 5.1.3.1(f) oziroma 5.1.3.1(fa), ter
            
            
               (b)v naslednjih letih nadzora: dvakrat manj od pogostosti vzorčenja, ki je navedena v tabeli iz točke 5.1.3.1(f) oziroma 5.1.3.1(fa).“.